hu hu hu hu hu hu hu hu hu hu hu es hu hu hu hu hu es hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Czeglédi Péter (1641 – 1688) református lelkész, költő.[1]
Tanulmányait Sárospatakon végezte, erről tanúskodik a Kollégiumban elhelyezett emléktábla, amelyen a Sárospatakon tanult gályarab lelkészek nevei szerepelnek. 1671-1687 között lévai református lelkész. Jelmondata: "Per spinas ad rosas - Töviseken át a rózsákhoz."[2] Ezt a jelmondatot Levater János emlékkönyvébe írta be 1676-ban Zürichben. Ma a Lévai Református Egyház és az általa alapított Czeglédi Péter Református Gimnázium jelmondata, amely mindkét intézmény címerében megtalálható.
1674-ben ő is megidéztetett a rendkívüli törvényszék elé Pozsonyba, hova március 15-én érkezett és április 4-én azokkal együtt, kik a térítvényt alá nem írták, fő- és jószágvesztésre ítéltetett és Pozsonyban két hétig tartatott fogságban vasra veretve; május 29-én Berencsre szállították, hol tíz hónapi súlyos fogságot szenvedett; innét 1675. március elején Ausztriába, Schottwienbe vitték, hol két hétig volt fogva; azután Triesztbe, majd Olaszországba hurcolták; a pescarai börtönben három napig, Theateban tiz hónapig, Nápolyban pedig két hónapig sanyargatták. Midőn Ruyter holland tengernagy megszabadítá a gályarabokat, ő is megszabadult és Zürichbe ment, hol Burckhardt Konrád házánál szállásolt s még 1676. július 15-én is ott volt, mit bizonyít sajátkezű emlékjegyzete, melyet Lavater János felszólítására irt. Zürichbe történt megérkezése után nem sokkal egy üdvözlő verset is írt Gyöngyösi István magyar akadémiai hallgató tiszteletére.
2016. április 30-án a lévai református gyülekezet temploma előtt emlékkövet állított gályarab prédikátorainak. Az emlékkövön egy emléktábla hirdeti a lévai gályarab prédikátorok szenvedésének és hazatérésének történetét.[3]
↑ S.Varga Katalin: Vitetnek ítélőszékre, Kalligram, 2002, 294. old.
↑ Czeglédy Pál: A lévai reformátusok három temploma, 1968.
↑ Czeglédi Péter Napok: Emléktáblát avattak a református gályarab prédikátornak | Felvidék.ma (magyar nyelven). felvidek.ma. (Hozzáférés: 2017. december 15.)
Lévai Református Egyházközség - www.refleva.com Archiválva 2018. augusztus 29-i dátummal a Wayback Machine-ben
Czeglédi Péter Református Gimnázium - www.gimnazium.refleva.com Archiválva 2020. április 23-i dátummal a Wayback Machine-ben
Czeglédy Pál: A lévai reformátusok három temploma, Léva 1963-1968
S. Varga Katalin: Vitetnek ítélőszékre, Kalligram 200 A zsoltár a régi magyar irodalomban
Petrőczi Éva, Szabó András (szerk.: A zsoltár a régi magyar irodalomban,
J.Újváry Zsuzsanna: Örömökben addig éneklik a soltárt. Czeglédi Péter prédikátor visszatérése a gályáról Lévára. L Harmattan Kiadó, 2011
Szinnyei József: Magyar írók élete és munkái II. (Caban–Exner). Budapest: Hornyánszky. 1893.
Vallásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Czeglédi_Péter&oldid=24524306”
Utoljára szerkesztve 2021. december 31., 06:59-kor
A lap utolsó módosítása: 2021. december 31., 06:59
A lap szövege CC BY-SA 3.0 alatt érhető el, ha nincs külön jelölve.